નવી દિલ્હી- રાજધાની દિલ્હીમાં વર્લ્ડ ફૂડ ઈન્ડિયા-2017નું ઉદઘાટન કર્યા બાદ સંબોધન કરતા પીએમ મોદીએ કહ્યું કે, ભારત એ વિશ્વની સૌથી ઝડપથી વિકસી રહેલી અર્થવ્યવસ્થાઓ પૈકી એક છે. કેન્દ્ર સરકારે GST લાગુ કરીને વેરા વસૂલાતની અયોગ્ય વ્યવસ્થાને નાબૂદ કરી છે. વધુમાં પીએમ મોદીએ કહ્યું કે, દેશમાં ખાદ્યાન્નના ઉત્પાદનમાં સારો એવો વધારો નોંધાયો છે. ઉપરાંત કારોબારની સુગમતામાં પણ સુધાર આવ્યો છે. અને સરકાર ‘મેક ઈન ઈન્ડિયા’ પ્રત્યે કટિબદ્ધ છે.